जेएलएन अस्पताल में कचरा पात्र भेंट
अजमेर| स्वच्छभारत अभियान शहर को स्वच्छ रखने की कड़ी में माय क्लीन स्कूल हम लोग की ओर से शुक्रवार को जवाहर लाल नेहरू अस्पताल में 12 कचरा पात्र प्रदान किए गए। अस्पताल को साफ़ रखने के उद्देश्य से संस्थान ने अस्पताल अधीक्षक डॉ. विक्रांत को सौंपे। सभी कचरा पात्र स्टैंड सहित प्लास्टिक के बड़ी साइज के हैं। अस्पताल प्रमुख ने सभी पात्रों को अस्पताल परिसर में विभिन्न प्रमुख स्थानों पर लगाया है। स्कूल सचिव सुरेश माथुर ने बताया कि संस्थान पिछले कई वर्षों से इस कार्य में सक्रिय है तथा कचरा पात्र आदि का वितरण कर रहे हैं। कचरा पात्र गौतम शारदा, अजित अग्रवाल, जीपी भटनागर, रिलायंस जियो, टर्निंग पॉइंट स्कूल, अर्हत रोड कैरियर, विनोद माथुर एवं साई कृपा ट्रेडर्स के सौजन्य से वितरित किए गए। इस अवसर पर डीएस माथुर, रमेश ब्रम्हवर, संजीव माथुर, दीपक शर्मा, राजेश त्यागी, अनंत भटनागर, राजकुमार नाहर और केशवराम सिंघल भी उपस्थित थे।
hin_Deva hin_Deva